
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL 2013 METŲ RAJONO SAVIVALDYBĖS BIUDŽETO PROJEKTO RENGIMO

2012 m. gruodžio 17 d. Nr. AT- 1380
Šakiai


Vadovaudamasis Lietuvos Respublikos Vyriausybės 2001 m. gegužės 14 d. nutarimu Nr. 543 patvirtintų Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių (Žin., 2001, Nr. 42-1455, 2004, Nr. 96-3531) 33 p., 2009 m. birželio 25 d. rajono savivaldybės tarybos sprendimu Nr. T-243 „Dėl savivaldybės administracijos seniūnijų veiklos programų sudarymo ir asignavimų paskirstymo tvarkos aprašo tvirtinimo“, 2006 m. birželio 29 d. įsakymu Nr. AT-727 patvirtinta Savivaldybės biudžeto rengimo tvarka, 


1. Į p a r e i g o j u:


1.1. savivaldybės asignavimų valdytojus:


1.1.1. pateikti iki 2012 m. gruodžio 31 d. rajono savivaldybės administracijos Biudžeto ir turto skyriui planuojamų išlaidų sąmatas 2013 metams pagal valstybines funkcijas ir numatomas tvirtinti programas;


1.1.2. asignavimus (išskyrus švietimo įstaigose ir išskyrus komunalinius mokesčius) planuoti neviršijant 2012 m. vasario 29 d. patvirtinto rajono savivaldybės biudžeto lygio;


1.1.3. asignavimus švietimo įstaigose (išskyrus Šakių rajono meno mokyklą ir Šakių jaunimo kūrybos ir sporto centrą) ūkio reikmėms (išskyrus komunalinių paslaugų bei pavėžėjimo išlaidų straipsnius) planuoti:


1.1.3.1. ikimokyklinio ugdymo įstaigoje ir skyriuje – 720 Lt 1 vaikui metams;


1.1.3.2. bendrojo lavinimo įstaigoje – 200 Lt 1 mokiniui metams; 


1.1.3. derinti su rajono savivaldybės administracijos Biudžeto ir turto skyriaus vedėja planuojamus asignavimus valstybinėms (perduotoms savivaldybei) funkcijoms vykdyti;


1.1.4. asignavimus mokinių pavėžėjimui pagal rajono savivaldybės administracijos direktoriaus įsakymu patvirtintus maršrutus planuoti 190 d. 


1.1.5. planuoti lėšas darbo užmokesčiui ir Sodros įmokoms, atsižvelgiant į rajono savivaldybės administracijos direktoriaus įsakymais patvirtintą įstaigų rekomenduojamą pareigybinę struktūrą ir nustatytus rekomenduojamus darbo užmokesčio priskaitymo koeficientus bei įstaigų vadovų įsakymais patvirtintą pareiginę struktūrą. Minimalią mėnesinę algą skaičiuoti 1000 Lt;


1.1.6. suderinti elektrai ir šildymui planuojamus asignavimus su rajono savivaldybės administracijos Ūkio skyriaus vyresniąja specialiste Aušra Slidziauskiene;


1.2. rajono savivaldybės seniūnijų seniūnus;


1.2.1. pateikti iki 2013 m. sausio 21 d. rajono savivaldybės administracijos Regioninės plėtros skyriui parengtas seniūnijų veiklos programų projektus;


1.2.2. nustatyti, jog seniūnai atsako už seniūnijų veiklos programų sudarymą ir vykdymą neviršijant patvirtintų asignavimų, už skirtų asignavimų efektyvų, atitinkantį programoje nustatytus tikslus, naudojimą.

2. N u s t a t a u,  jog asignavimų valdytojai atsakingi už savalaikį ir teisingą duomenų pateikimą.

Direktorius




                  Juozas Puodžiukaitis

